П Р О Е К Т „П И А Н О Т О“



*“Ако музиката служи за просто наслаждение, без по-нататъшно влияние върху човека, аз за нищо на света не бих се съгласил да си губя времето с нея. Намирам, че музиката има една много по-възвишена цел. Аз съм решил да работя и да сея това свято изкуство в нашето мило отечество България.”*

*Акад. Андрей Стоянов*

В резултат на дългогодишната ни практика като преподаватели по пиано, при провеждането на наблюдения, срещи и обсъждания, изводите, които направихме по повод намаляващия интерес към клавирната музика и обучение по пиано в последните години ни насочиха към необходимостта от провеждане на политики за провокиране, развиване и стимулиране на интереса към клавирното изкуство.

През 2020 г. поставихме началото на образователната програма „Пианото“, с която разчитаме да подпомогнем надграждането на уменията и знанията, придобивани и натрупвани в училище както и да допринесем за повишаване на културната грамотност и вкуса към клавирното изкуство на подрастващите.

**Представяме ви три видеофилма, представящи приноса за развитието на музикалното изкуство и клавирното творчество на различни композитори, чиито годишнини отбелязваме през 2020 година – Андрей Стоянов, Пьотр Илич Чайковски и Лудвиг ван Бетовен.** Артистичният директор на конкурса за пианисти „Андрей Стоянов“ – проф. д-р Ростислав Йовчев и настоящи и бивши възпитаници на НМА „Проф. Панчо Владигеров“ записаха и изработиха тези филми, които могат да бъдат използвани в часовете по музика, литература, изобразително изкуство, информационни технологии.

Л.в. Бетовен - <https://www.youtube.com/watch?v=5hglnpm5GA4>

П.И. Чайковски - <https://www.youtube.com/watch?v=993l1Ec5enI>

Андрей Стоянов - <https://www.youtube.com/watch?v=h--ZQzPlSYk>

------------------------------------------------------------------------------------------------

Средство за мотивиране на интереса на учениците към клавирното изкуство е и конкурсът „Пианото“ за изработка на компютърна презентация или написване на съчинение /есе/ на тема „Какво ми нашепва пианото“.

През ноември 2020 г. приключи първият етап от конкурса.

НАГРАДИ

***Направление литературно съчинение или есе***

***на тема „Какво ми нашепва пианото“***

# ТРЕТА ГРУПА

Любомира Ангелова – първа награда

Андреана Манолова – трета награда

Ивана Илиева – трета награда

***Направление компютърна презентация***

# ВТОРА ГРУПА

Ивет Иванова – първа награда

Натела Митева - поощрение

Яна Ангелова – поощрение

# ТРЕТА ГРУПА

Дима Димчева – първа награда

Станимира Младенова - втора награда

Жулиян Желязков – трета награда

Аляра Исмаил – трета награда

**СПЕЦИАЛНА НАГРАДА „АНДРЕЙ СТОЯНОВ“**

- Любомира Ангелова

**Може да видите есето и презентацията на първите награди на следния линк:**

<https://galerianadumite.bg/index.php/proekt-pianoto/>

**НАГРАДА „ПЕДАГОГИЧЕСКИ ПОСТИЖЕНИЯ“**

Катя Капарашева *– учител по музика в 33 ОУ ,,Санкт Петербург”, София*

Паулина *Мартинова - учител по български език и литература в Национална Априловска гимназия, гр. Габрово*

Меглена Вергилова *– учител в 105 СУ „Атанас Далчев, гр. София*

## Цветанка Александрова – учител по музика в СУ,, Сава Доброплодни" , Шумен

Награждаването ще се осъществи в залата на НЧ „Акад. Андрей Стоянов“ след 21.12.2020, като датата ще бъде съобщена допълнително.

***Регламент на конкурса***

***Цели:****провокиране на творческите търсения на децата и младежите, насочване на интереса им към приноса за развитието на музикалното изкуство и клавирното творчество на композитори, чиито годишнини отбелязваме през 2020 година – Андрей Стоянов, Фредерик Шопен, Пьотр Илич Чайковски и Лудвиг ван Бетовен.*

***Конкурсът ще се проведе в следните направления:*** *- литературно съчинение или есе на тема „Какво ми нашепва пианото“. Обем до 2000 думи.
- компютърна презентация, изработена в програма по избор. Обем до 20 слайда.
Съдържанието да е свързано с приноса за развитието на музикалното изкуство и клавирното творчество на Андрей Стоянов, Фредерик Шопен, Пьотр Илич Чайковски и Лудвиг ван Бетовен.****Условия за участие:*** *В конкурса могат да участват ученици от всички училища, с изключение на ученици от училищата по изкуствата с профил музика. Конкурсът е индивидуален. Всеки от участниците има право да участва с не повече от две творби в категория.

Класирането ще се извърши в три възрастови групи:
- от I до IV клас;
- от V до VII клас;
- от VIII до XII клас****Награди:*** *Всички участници ще получат диплом за участие, а класиралите се на I, II и III място – медал. Ще бъде присъдена специална награда „Андрей Стоянов“ във всяка категория.
Ще бъде присъдена колективна награда на училището, от което са участвали най-голям брой ученици в конкурса.*

***Място и дата на провеждане:*** *До 30.11.2020 г., 17,00 ч. на e-mail:**pianoto2020@abv.bg**изпращане на следната информация: три имена на участника, училище, клас, име на преподавател, телефон, e-mail. Конкурсните творби се изпращат като прикачен файл.*